CELEX: 22022D0473
Language: lv
Date: 2022-03-03 00:00:00
Title: Ar Tirdzniecības un sadarbības nolīguma starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses, 8. panta 1. punkta q) apakšpunktu izveidotās Specializētās zvejniecības komitejas Lēmums Nr. 1/2022 (2022. gada 3. marts) par Zivsaimniecības darba grupas izveidi [2022/473]

25.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 99/1
               
            
         AR TIRDZNIECĪBAS UN SADARBĪBAS NOLĪGUMA STARP EIROPAS SAVIENĪBU UN EIROPAS ATOMENERĢIJAS KOPIENU, NO VIENAS PUSES, UN LIELBRITĀNIJAS UN ZIEMEĻĪRIJAS APVIENOTO KARALISTI, NO OTRAS PUSES, 8. PANTA 1. PUNKTA Q) APAKŠPUNKTU IZVEIDOTĀS SPECIALIZĒTĀS ZVEJNIECĪBAS KOMITEJAS LĒMUMS Nr. 1/2022
         (2022. gada 3. marts)
         par Zivsaimniecības darba grupas izveidi [2022/473]
         SPECIALIZĒTĀ ZVEJNIECĪBAS KOMITEJA,
         ņemot vērā Tirdzniecības un sadarbības nolīgumu starp Eiropas Savienību un Eiropas Atomenerģijas kopienu, no vienas puses, un Lielbritānijas un Ziemeļīrijas Apvienoto Karalisti, no otras puses (“Nolīgums”), un jo īpaši tā 8. panta 4. punkta f) apakšpunktu,
         tā kā:
         
                     (1)
                  
                  
                     Nolīgums stājās spēkā 2021. gada 1. maijā.
                  
               
                     (2)
                  
                  
                     Nolīguma otrās daļas piektais temats (493.–511. pants), jo īpaši 494. panta 1. punkts un 508. pants, paredz Savienības un Apvienotās Karalistes sadarbību zvejniecības jomā.
                  
               
                     (3)
                  
                  
                     Ar Nolīguma 8. panta 1. punkta q) apakšpunktu ir izveidota Specializētā zvejniecības komiteja, kas risina jautājumus, uz kuriem attiecas Nolīguma otrās daļas piektais temats.
                  
               
                     (4)
                  
                  
                     Nolīguma 508. pantā neizsmeļošā veidā uzskaitītas Specializētās zvejniecības komitejas funkcijas un pilnvaras.
                  
               
                     (5)
                  
                  
                     Saskaņā ar Nolīguma 9. panta 3. punktu darba grupas sastāvā jābūt Savienības pārstāvjiem un Apvienotās Karalistes pārstāvjiem, un tās līdzpriekšsēdētājiem jābūt Savienības pārstāvim un Apvienotās Karalistes pārstāvim.
                  
               
                     (6)
                  
                  
                     Saskaņā ar Nolīguma 9. panta 4. punktu darba grupai, savstarpēji vienojoties, jānosaka savs reglaments, sanāksmju grafiks un darba kārtība.
                  
               
                     (7)
                  
                  
                     Lai nodrošinātu Nolīguma, jo īpaši otrās daļas piektā temata, efektīvu īstenošanu, ir nepieciešams, lai ekspertu dialogi par zvejniecību notiktu regulāri visu gadu, arī steidzami.
                  
               
                     (8)
                  
                  
                     Ir lietderīgi, ka Specializētā zvejniecības komiteja izveido tās pārraudzībā esošu Zivsaimniecības darba grupu (“darba grupa”). Šai darba grupai būtu jānosaka savs reglaments. Tai par savām darbībām būtu regulāri jāziņo Specializētajai zvejniecības komitejai,
                  
               IR PIEŅĒMUSI ŠO LĒMUMU.
         
            1. pants
            
               1.   Ar šo izveido Zivsaimniecības darba grupu.
            
         
         
            2. pants
            
               1.   Darba grupa sanāk, kad līdzpriekšsēdētāji, savstarpēji vienojoties, tā nolēmuši.
            
            
               2.   Tā regulāri ziņo Specializētajai zvejniecības komitejai par tās sanāksmju rezultātiem un secinājumiem.
            
         
         
            3. pants
            Šis lēmums stājas spēkā tā pieņemšanas dienā.
         
         
            Briselē un Londonā, 2022. gada 3. martā
            
               
                  Specializētās zvejniecības komitejas vārdā –
               
               
                  līdzpriekšsēdētāji
               
               Apvienotās Karalistes vārdā – Mr Mike ROWE
               Eiropas Savienības vārdā – Mr Joost PAARDEKOOPER